Ulac tutlayt di ddunit yekfan iman-is ɣef tutlayin nniḍen, yal tutlayt tettawi-d awalen si tiyaḍ, akka ula d tamaziɣt, am nettat am tutlayin nniḍen n umaḍal sεant akk awalen ireṭṭalen, aṭas n wawalen i d-tewwi seg tutlayin tiberraniyin. llan daɣen ireṭṭalen d-yetteḥettimen iman-nsen acku d igreɣlanen (univérselle). Tikwal daɣen d tutlayt n unekcam acku tamurt-nneɣ aṭas n yinekcamen iԑeddan fell-as, (tafiniqit, talatinit, taṭurkit, taԑrabt, tarumit) yal yiwen yeǧǧa-d ccwami-is, areṭṭal d yiwen gar-asent.